laion/Wikipedia-Exotic huggingface dataset:
יוסף אוריון

יוסף (לוכסי) אוריון (לוכסנבורג) (4 בדצמבר 1917 – ספטמבר 2020) היה רץ למרחקים ארוכים ומאמן אתלטיקה ישראלי יליד גרמניה. אלוף ארץ-ישראל (1941) בריצת 5000 מטר ושיאן ארץ-ישראל בריצת 10,000 מטר. אוריון נולד בבויטן שבגרמניה, באזור השייך היום לפולין. בתור נער בגרמניה עסק בריצה והתחרה במסגרת איגוד "הכח בויטן", ובמסגרתו אף זכה בתואר סגן-אלוף שלזיה של אגודת מכבי לריצת 3,000 מטר. בשנת 1936 עלה לישראל מטעמי ציונות. בתקופת מאורעות תרצ"ו-תרצ"ט שכל את אחיו, שהיה גם הוא ספורטאי, באירוע בחיפה. לאחר ארבע שנים בארץ שב להתחרות בריצה, במסגרת אגודת מכבי רחובות. באליפות ארץ ישראל שנערכה באצטדיון המכביה בתל אביב במאי 1940 זכה אוריון במדליית כסף בריצת 5000 מטר בתוצאה של 17:38.4 דקות, אחרי ולטר פרנקל (17:33.6 דקות) ולפני חברו לאגודה כהן (18:07.2 דקות). בשנת 1941 שבר את השיא הארץ-ישראלי בריצת 10,000 מטר בתוצאה של 38:18.3 דקות, שיפור לשיאו של ולטר פרנקל. באפריל אותה שנה באליפות ארץ ישראל כחבר בקבוצת משטרת לוד הוא זכה במדליית זהב בריצת 5,000 מטר בתוצאה של 17:38.2 דקות, לפני מק לאוד ממשטרת ירושלים (17:54.6 דקות) וליש מהצבא הבריטי (17:54.6 דקות). בשנים אלו ביישוב, השתייך לקבוצת שיבולת והיה ממקימי כפר המכבי. הוא עסק בשמירה וב-1940 הצטרף כנוטר למשטרת היישובים. ב-1942 הצטרף למחלקה הגרמנית של הפלמ"ח. במסגרת הגדוד השלישי של הפלמ"ח השתתף בקרבות שחרור הגליל, והשתתף במבצע יואב. הוא נפצע בקרבות לשחרור המצור מעל קיבוץ להבות הבשן, אבל המשיך ללחום במסגרת הגדוד. ב-1951 עבר קורס קצינים, וב-1956 היה מפקד פלוגה במבצע סיני. בשנת 1944 סיים את המחזור הראשון להכשרת מורים לחינוך גופני בבית המדרש. לאחר מכן עסק באימון אתלטיקה באגודות הפועל עמק חפר, הפועל כפר סבא והפועל פתח תקווה. עם הספורטאים הבולטים שאימן נמנים חנה שזיפי, אילן שזיפי, אביבה בלס ומרים סידרנסקי. כמו כן עסק בחינוך גופני בבתי ספר, והיה מורה לחינוך גופני מעל 20 שנה בבית הספר אוסטרובסקי ברעננה. כמו כן שימש חבר בוועדת האתלטיקה שליד ההתאחדות לספורט ואף ניהל את המשחקים הפאראלימפיים תל אביב (1968). בשנת 1995 זכה באות יקיר העיר הוד השרון. כמו כן, התנדב לארגון בני ברית והיה לנשיא הסניף בהוד השרון. בשנת 2011 קיבל את מגן סגנית השר לאזרחים ותיקים על תרומתו המיוחדת לחברה. אביו, אמו ואחיו הקטן של אוריון נספו בשואה. הוא התחתן בגיל 37 בשנת 1954 עם ג'ינט, שעלתה ממצרים. הם התגוררו ברמתיים ולזוג נולדו שלוש בנות. נפטר בספטמבר 2020. יוסף אוריון (לוכסי), באתר איגוד האתלטיקה בישראל נצחיה יעקב, רץ עם המדינה, באתר ישראל היום, 12 בדצמבר 2017 אורי גולדבורט וקובי בכמן, יוסף אוריון (לוכסי) בן 90 ספורטאי, נוטר, לוחם ומחלוצי החינוך הגופני בישראל, באתר SportWeb, גיליון מס' 135,‏ 1 בפברואר 2008 יוסף אוריון, באתר הפלמ"ח שיא ישראלי חדש לעלמיה בני קימרון, מורה, אלוף הארץ בריצה ומתנדב: נפטר יוסף אוריון פצצת האנרגיה של השרון, באתר mynet‏ הוד השרון, 2 באוקטובר 2020 עופר אדרת, הספורטאי הוותיק התעייף, חודשיים לפני גיל 103, באתר הארץ, 8 באוקטובר 2020 יוסף אוריון (לוכסי), באתר איגוד האתלטיקה בישראל נצחיה יעקב, רץ עם המדינה, באתר ישראל היום, 12 בדצמבר 2017 ד"ר אורי גולדבורט וקובי בכמן, יוסף אוריון (לוכסי) בן 90 ספורטאי, נוטר, לוחם ומחלוצי החינוך הגופני בישראל, באתר SportWeb, גיליון מס' 135,‏ 1 בפברואר 2008 התוצאות המפורטות של תחרויות הרבנאות, הַבֹּקֶר, 12 במאי 1940 ספורט - התחרות הגמר באתלטיקה קלה לרבנאות ארץ ישראל, המשקיף, 27 באפריל 1941 יוסף אוריון, באתר שורשים הוד השרון
אאודי 50

אאודי 50 (בגרמנית: Audi 50) היא מכונית סופרמיני, 3 דלתות האצ'בק, מתוצרת יצרנית הרכב הגרמנית אאודי אשר יוצרה בין השנים 1974–1978. סך הכול יוצרו 180,812 יחידות, מתוכם 177,319 יחידות בנפח מנוע 1,093 סמ"ק. דגם הפולקסווגן פולו אשר הוצג בשנת 1975 נבנה על הפלטפורמה של ה"אאודי 50" והיה כמעט זהה לו. "L" "CL" "LS" "GL" "GLS" 22,136 יחידות (שנת 1974) 84,343 יחידות (שנת 1975) 53,536 יחידות (שנת 1976) 15,213 יחידות (שנת 1977) 5,213 יחידות (שנת 1978) בין 0-100 קמ"ש היא 16.5 שניות (מנוע 899 סמ"ק) בין 0-100 קמ"ש היא 15.4 שניות (מנוע 1,093 סמ"ק המפיק 50 כ"ס) בין 0-100 קמ"ש היא 13.5 שניות (מנוע 1,093 סמ"ק המפיק 60 כ"ס) בין 0-100 קמ"ש היא 13.5 שניות (מנוע 1,272 סמ"ק המפיק 60 כ"ס) "אאודי 50" "אאודי 50" מדיה וקבצים בנושא אאודי 50 בוויקישיתוף "אאודי 50" - היסטוריה volkswagenpoloclub.cz/audi50 "אאודי 50" focus.de/auto/news/tradition-40-jahre-audi-50-ein-mini-macht-mode "אאודי 50" - מפרט polodriver.com/heritage/audi-50/audi-50-specification "אאודי 50" דגם "LS" - מפרט טכני carfolio.com/specifications/models/car
יחסי בנגלדש–לטביה

יחסי בנגלדש–לטביה הם היחסים הדו-צדדיים שבין הרפובליקה העממית של בנגלדש לבין הרפובליקה של לטביה. בנגלדש הייתה אחת מהמדינות הראשונות בעולם שהכירו בלטביה ב-1991. שתי המדינות כוננו יחסים דיפלומטיים באופן רשמי ב-21 בינואר 1993. בנגלדש היא יצרנית ביגוד, מוצרי רוקחות, מזון ודברים נוספים שלהם פוטנציאל משמעותי בשוק הלטבי. לטביה הסכימה לשלוח משלחות עסקיות לבנגלדש על מנת לבחון דרכים להגדלת הסחר וההשקעות הדו-צדדיות. בשנת 2003, נשיאת לטביה לשעבר ואירה ויקה-פרייברגה אמרה כי מגזר החינוך הוא האחד התחומים הראשונים המעוררים עניין בבנגלדש. בנגלדש הציעה לחתום על מזכר הבנות עם לטביה לשיתוף פעולה בעניין השכלה גבוהה, תוך שימת דגש על המדע והטכנולוגיה. כמו כן, שני הצדדים הסכימו ליצור שותפויות לביצוע מחקרים משותפים, הנהגת תוכניות חינוך חלופיות ותוכניות לתואר משותף. ב-2006 הדגיש שר החוץ של לטביה, נורמן פנק, את הדיאלוג הדו-צדדי בין משרדי החוץ של שתי המדינות לשיפור התקשורת והעברת המידע בין שתי המדינות. ב-2008 שני משקיפים לטביים השתתפו במשלחת של הנציבות האירופית כדי לפקח על הבחירות הכלליות בבנגלדש. שרת החוץ של בנגלדש, דיפו מוני, ערכה ביקור רשמי בריגה בשנת 2012. יחסי לטביה–קנדה יחסי לטביה–רוסיה יחסי איסלנד–לטביה מדיה וקבצים בנושא יחסי בנגלדש–לטביה בוויקישיתוף מזכיר המדינה טייקמניס נפגש עם שר החוץ של בנגלדש, באתר www.am.gov.lv курс, The Baltic Course - Балтийский. "Latvia and Bangladesh discuss bilateral cooperation opportunities". The Baltic Course | Baltic States news & analytics. נבדק ב-2018-05-12.
אוניברסיטת המדינה של יוטה

אוניברסיטת המדינה של יוטה (באנגלית: Utah State University) היא אוניברסיטה ציבורית הממוקמת בלוגאן שבצפון יוטה, ארצות הברית. בסתיו 2017 למדו באוניברסיטה כ-27,000 סטודנטים, מתוכם כ-24,000 לתואר ראשון וכ-3,000 לתארים מתקדמים. כ-23% מהסטונדטים אשר לומדים באוניברסיטה מגיעים מחוץ ליוטה, האחוז הגבוה ביותר במדינה. האוניברסיטה נוסדה במרץ 1888 וקיבלה את שמה הנוכחי בשנת 1957. לאוניברסיטה 159 תוכניות ללימודי תואר ראשון, 83 תוכניות לתואר שני ו-41 תוכניות ללימודי דוקטורט. נכון לשנת 2018, למדו באוניברסיטה כ-149,000 איש מכלל מדינות ארצות הברית וכ-110 מדינות בעולם. מבין בוגרי האוניברסיטה, ישנם כ-7 זוכי מלגת רודז, זוכה פרס נובל אחד ועמית מקארתור אחד. כיום (2018), יש באוניבריסטת יוטה כ-9 מכללות אשר עוסקות באמנויות, הנדסה, חקלאות ומדעים יישומיים, מדעי הרוח והחברה, חינוך ומשאבי אנוש, מדעים, עסקים, לימודי תואר שני, ומשאבים טבעיים. בשנת 2015 מגזין פורבס דיווח כי שכר הלימוד לסטודנט בשנה הוא כ-30,000 דולרים- כמחצית מאוניברסיטאות כגון פרינסטון, הרווארד וייל. המגזין דירג את אוניברסיטת המדינה של יוטה במקום ה-95 מבין האוניברסיטאות הציבוריות, ובמקום ה-137 מבין אוניברסיטאות המחקר. בדצמבר 1861 החלו להתגבש תוכניות להקמת מוסדות אקדמיים ביוטה. תוכניות אלו אף אושרו על ידי נשיא ארצות הברית באותה השנה, אברהם לינקולן. בשנים שלאחר מכן החלו לקום מוסדות חקלאיים רבים שלא היוו אקדמיה של ממש. בשנת 1888 הוקמה האוניברסיטה כמכללה לאגרונומיה. בשנת 1890 החלו ללמוד במוסד גם נשים. בשנת 1915 המכללה פיתחה לראשונה גם תוכניות לתואר שני. בזמן מלחמת העולם הראשונה המוסד התפתח משמעותית ונבנו בו מבנים רבים. הקפיצה המשמעותית של האוניברסיטה התרחשה בשנות ה-20 וה-30. בשנת 1928 נפתח בית ספר לחינוך. בזמן מלחמת העולם השנייה (החל ממרץ 1942 והלאה) התקיימו במוסד תוכניות רבות ללימודי אלקטרוניקה עבור צי ארצות הברית. בשנת 1950 החלו לימודי דוקטורט במכללה. בשנת 1957 המכללה הפכה לאוניברסיטה באופן רשמי. לקראת סוף המאה ה-20 הנהלת האוניברסיטה עשתה מאמצים רבים על מנת לשפר את המוניטין של האוניברסיטה ולהפוך אותה לבעלת שם ארצי. בשנים אלו כמות התרומות, המלגות, המענקים והחוזים גדלו באופן משמעותי. בשנת 2005 נפתחה ספרייה חדשה. בשנת 2012 התקיים מסע ההתרמה הגדול ביותר בתולדות אוניברסיטת המדינה של יוטה, אשר במהלכו נתרמו כ-400 מיליון דולר לאוניברסיטה. הישאם קנדיל הארי ריד ארתור קרונקויסט סטיבן פורד כריס סטיוארט מדיה וקבצים בנושא אוניברסיטת המדינה של יוטה בוויקישיתוף אתר האינטרנט הרשמי של אוניברסיטת המדינה של יוטה (באנגלית) אוניברסיטת המדינה של יוטה, באתר אנציקלופדיה בריטניקה (באנגלית) אוניברסיטת המדינה של יוטה, ברשת החברתית פייסבוק אוניברסיטת המדינה של יוטה, ברשת החברתית אקס (טוויטר) אוניברסיטת המדינה של יוטה, ברשת החברתית אינסטגרם
ליברת-כוח

ליברת-כוח היא יחידת מידה לכוח השווה למשקלה של מסה בת ליברה אחת על פני כדור הארץ. היא מקבילה ליחידת קילוגרם-כוח, כי שתיהן מודדות כוח לפי המשקל של יחידת מסה. זאת, בניגוד למערכת היחידות הבין-לאומית (SI), שבה גודלה של יחידת הכוח נגזר (בנוסף על יחידת המסה) מיחידת האורך (מטר) והזמן (שנייה). יחידת הליברת-כוח שימושית בעיקר בהנדסה במדינות המשתמשות במערכת היחידות האימפריאלית, ובעיקר בארצות הברית ובממלכה המאוחדת. להלן מספר המרות שימושיות: 1 ליברת-כוח ≈ 4.4 ניוטון ≈ 444,000 דיין ≈ 0.45 קילוגרם-כוח ערך זה הוא קצרמר בנושא הנדסה ובנושא פיזיקה. אתם מוזמנים לתרום לוויקיפדיה ולהרחיב אותו.
ארקדי רוטשטיין

ארקדי רוטשטיין (ברוסית: Аркадий Ротштейн‏; נולד ב-29 באפריל 1961 בלבוב) הוא שחמטאי סובייטי-יהודי-אוקראיני-גרמני בדרגת רב-אמן. נכון לינואר 2019, מדורג במקום ה-77 בגרמניה לפי מד כושר. ארקדי רוטשטיין נולד בלבוב. החל משנת 1988 הוא התחיל להשתתף בתחרויות מחוץ לגבולות ברית המועצות. במהלך שנות ה-90 של המאה ה-20 הוא התגורר באוקראינה. בשנת 1994 הוא ניצח בתחרות שנערכה בפריז לצד אלכסנדר גולדין. החל משנת 1998 רוטשטיין מתגורר בגרמניה ומשחק בליגה המקומית. בשנת 2001 הוא ניצח בתחרות בינלאומית בגרמניה (הקדים את גנדי פיש שסיים במקום השני ואת לב גוטמן שסיים במקום השלישי). באותה שנה ברקלינגהאוזן הוא סיים במקום הרביעי (מיכאיל פייגין סיים במקום השלישי וזבולון (לאוניד) גופשטיין במקום החמישי). בשנת 2007 בתחרות שנערכה ביוון הוא חלק את המקום הראשון-שני עם פליקס לוין. 1990 - אמן בינלאומי 1994 - רב אמן. מדיה וקבצים בנושא ארקדי רוטשטיין בוויקישיתוף ארקדי רוטשטיין, באתר צ'סגיימס (באנגלית) ארקדי רוטשטיין, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
אל תוך היער

האם התכוונתם ל... אל תוך היער (מחזמר) – מחזמר משנת 1986 מאת סטיבן סונדהיים אל תוך היער (סרט) – סרט קולנוע משנת 2014 בכיכובה של מריל סטריפ
מיכאיל יורייביץ' ביריוקוב

מיכאיל יורייביץ' ביריוקוב (ברוסית: Михаи́л Ю́рьевич Бирюко́в; נולד ב-7 במאי 1958, אורחובו-זויבו) הוא כדורגלן לשעבר ומאמן השוערים של זניט סנקט פטרבורג, היה שוערה וקפטן הקבוצה בשנות השמונים. הוא בוגר בית הספר לכדורגל של מועדון "זנאמיה טרודה", מהעיר אורחובו זוייבו. לאחר מכן עבר לזניט לנינגרד ובשורותיה שיחק באליפות ברית המועצות 252 משחקים. בעונת 1984 זכה בפרס שוער השנה. הוא שיחק גם בנבחרת ברית המועצות 2 משחקים (נגד מקסיקו ב-19 באוגוסט 1984 כשעלה להחליף בדקה ה-84 וב-25 בינואר 1985 נגד יוגוסלביה כששיחק את כל תשעים הדקות, כשהוא סופג 2 שערים). בשנים 1992–1993 שיחק בפינלנד במועדון ליגת העל מייפה-47. הוא סייע לקבוצה לקחת הגביע הפיני בשנת 1992 ולסיים כסגנית אלופת פינלנד ב-1993. המועדון היה מוכן להמשיך לשתף פעולה עם השחקן, אך סירב להעלות את המשכורת שלו, אז ביריוקוב חזר לסנקט פטרבורג. הוא שיחק זמן קצר באסטוניה לפני שסיים את קריירת המשחק בגיל 42. הוא קיבל את הזמנת מועדון "רוטור" מוולגוגרד לכהן כמאמן שוערים, אבל אחרי שישה חודשים הוזמן לסנקט פטרבורג על ידי מאמן זניט, יורי מורוזוב. במשך שנתיים ביריוקוב היה לעוזרו הראשי של מורוזוב ומ-5 ביולי ועד ל-26 באוגוסט 2002, כיהן כממלא מקום המאמן של הקבוצה. בפברואר 2003, הוא הוביל, יחד עם מורוזוב את קבוצת "פטרוטרסט". בשנת 2006 — מונה למאמן שוערים ב"זניט". הוא איש הקבוצה היחיד מכל צוות המועדון שהיה מעורב בדרך כלשהי בכל חמשת תוארי האליפות של הקבוצה — כשחקן ב-1984 וכמאמן השוערים בשנים 2007, 2010, 2012 ו-2015. אליפות ברית המועצות (1984) מחזיק גביע העונה (1985) מחזיק גביע פינלנד (1992) זוכה פרס "שוער השנה": 1984 חבר במועדון האגדות של "זניט" (383 משחקים בשורות המועדון) חבר במועדון ליאוניד איבנוב (123 משחקים ללא ספיגה ב"זניט" ומשחק אחד עבור הנבחרת הלאומית של ברית המועצות) השוער הטוב ביותר באליפות פינלנד (1992, 1993) הליגיונר הטוב ביותר באליפות פינלנד (1992, 1993) מדיה וקבצים בנושא מיכאיל יורייביץ' ביריוקוב בוויקישיתוף מיכאיל יורייביץ' ביריוקוב, באתר Transfermarkt מיכאיל יורייביץ' ביריוקוב, באתר National Football Teams מיכאיל יורייביץ' ביריוקוב, באתר FootballDatabase.eu פרופיל המאמן, באתר Transfermarkt פרופיל באתר הרשמי של "זניט" פרופיל באתר נבחרת רוסיה סטטיסטיקה באתר zenit-history.ru
מפלצות בשלג

מפלצות בשלג (באנגלית: Smallfoot, בתרגום חופשי: "רגל קטנה") הוא סרט אנימציה קומי-מוזיקלי בהפקת האחים וורנר שיצא ב-28 בספטמבר 2018. את הסרט ביים קארי קירקפטריק, ומדבבים אותו צ'נינג טייטום, ג'יימס קורדן, זנדאיה, קומון, לברון ג'יימס, ג'ינה רודריגז ודני דה ויטו. בגרסה העברית של הסרט, את שיר הנושא שרה זוכת הכוכב הבא עדן אלנה. מיגו הוא יטי אשר מנסה לשכנע את חבריו שקיימים יצורי סמולפוט (בני אדם). במהלך מסעו מיגו פוגש את מיצ'י חברתו אשר עוזרת לו למצוא סמולפוט ולהביא לכפר הוכחה חיה. במהלך המסע גם קולקה וגוואני מצטרפים למסעו, אך נוטשים אותו במהלך הדרך, ובינתיים מיגו ומיצ'י מנסים למצוא את הסמולפוט. צ'נינג טייטום/תמיר גינזבורג - מיגו, יטי מדען אשר מנסה להוכיח על קיומם של הסמולפוט ג'יימס קורדן/יפתח אופיר- פרסי, אדם מטפס הרים זנדאיה/נועה לפידות - מיצ'י, יטי נקבה אשר מאמינה בסמולפוט והמנהיגה של סח"א קומון/גדי אלטמן - שומר הסלעים, יטי זקן ומנהיג לברון ג'יימס/שמעון סמיט - גוואנגי, יטי גדול וחבר בסח"א ג'ינה רודריגז/ספיר דרמון - קולקה, יטי נקבה וחברה בסח"א דני דה ויטו/אייל רוזלס - דורגל, יטי יארה שאהידי/שיר אידלסון- ברנדה, בת אדם אלי הנרי/רובי מוסקוביץ - פלים, יטי קטן וחבר בסח"א ג'ימי טטרו/אלון שר - טורפ, יטי אידיוט פטרישיה היטון/לרה אקסלרוד- אמא דובה הסרט יצא לאקרנים ב-28 בספטמבר 2018 על ידי חברת האחים וורנר. בארצות הברית ובקנדה, הופץ הסרט לצד "חכם בלילה", "נשים קטנות" ו-"מבוך האימה", שם גרף סכום כולל של 23,045,635 מיליון דולר. בעולם, גרף סכום ראשוני של 48,228,535 מיליון דולר בסך הכל, מתקציב של 80 מיליון דולר. הסרט זכה לביקורות חיוביות, וברוטן טומייטוז, קיבל ציון של 76%. מדיה וקבצים בנושא מפלצות בשלג בוויקישיתוף אתר האינטרנט הרשמי של מפלצות בשלג מפלצות בשלג, ברשת החברתית פייסבוק מפלצות בשלג, ברשת החברתית אקס (טוויטר) מפלצות בשלג, ברשת החברתית אינסטגרם "מפלצות בשלג", במסד הנתונים הקולנועיים IMDb (באנגלית) "מפלצות בשלג", באתר נטפליקס "מפלצות בשלג", באתר AllMovie (באנגלית) "מפלצות בשלג", באתר Rotten Tomatoes (באנגלית) "מפלצות בשלג", באתר Box Office Mojo (באנגלית) "מפלצות בשלג", באתר Metacritic (באנגלית) "מפלצות בשלג", באתר אידיבי "מפלצות בשלג", במסד הנתונים הקולנועיים KinoPoisk (ברוסית) מפלצות בשלג, במיזם "אישים" לתיעוד היצירה הישראלית טריילר בעברית Smallfoot (2018) - Box Office Mojo, www.boxofficemojo.com בטריילר דובב על ידי יורם יוספסברג John Hopewell (14 ביוני 2016). "Annecy: Warner Animation Group Sets 'Smallfoot' For a Spring 2018 Release". Variety. נבדק ב-12 במאי 2017. {{cite news}}: (עזרה) Weekend Box Office Results for September 28-30, 2018 - Box Office Mojo, www.boxofficemojo.com (באנגלית) Night School (2018) (2018) - Box Office Mojo, www.boxofficemojo.com (באנגלית) Ryan Faughnder, Kevin Hart and Tiffany Haddish's 'Night School' to battle 'Smallfoot' for box office crown - Los Angeles Times, latimes.com
בוריס קנצלר

בוריס קנצלר (ברוסית: Борис Канцлер‏; נולד ב-16 באפריל 1962 בפרונזה שבברית המועצות, כיום בקירגיזסטן) הוא שחמטאי סובייטי-קירגיזי-ישראלי בדרגת רב-אמן. נכון לאפריל 2024, מדורג במקום ה-81 בישראל לפי מד כושר. בוריס קנצלר נולד בפרונזה. בשנת 1979 הוא זכה באליפות ברית המועצות לנוער ובשנת 1980 סיים במקום השלישי. הוא התחרה בתחרויות שונות בברית המועצות. לאחר התפרקות ברית המועצות הוא נכלל בנבחרת ארצו לאולימפיאדת השחמט. בשנת 1995 עלה לישראל. תחרות בתל אביב בשנת 1995 הוא סיים במקום הרביעי. בשנת 1996 הוא חלק את המקום הראשון-שני עם דב צפרוני. באותה שנה בפתח תקווה הוא חלק מקום 1–3 עם אביגדור ביחובסקי. באליפות ישראל 1996 הוא סיים במקומות 7–9 לצד מיכאל אורטובסקי. בשנת 1997 בבאר שבע הוא חלק מקום 2–3 עם סמיון דבויריס (ניצח אדוארד רוזנטליס). באליפות ישראל בשנת 1998 הוא סיים במקום החמישי. בשנת 2017 ניצח בתחרות בבודפשט. 1987 - אמן בינלאומי 1999 - רב אמן. בשנת 1992 השתתף קנצלר באולימפיאדת שחמט: בוריס קנצלר, באתר צ'סגיימס (באנגלית) בוריס קנצלר, באתר פיד"ה (באנגלית) בוריס קנצלר, באתר האיגוד הישראלי לשחמט Kantsler, Boris - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
כריסטופר רובין (סרט)

כריסטופר רובין (באנגלית: Christopher Robin) הוא סרט לייב אקשן אמריקאי, מסוגת דרמה קומית, אשר בוים על ידי מארק פורסטר והופק על ידי Walt Disney Pictures שבבעלות חברת וולט דיסני. הסרט נכתב על ידי ג'ון אוגוסט, גאי ריצ'י וונסה טיילור, בהשראת סיפורו של א"א מילן, "פו הדב", וסדרת סרטי הנפשה של דיסני שמבוססים עליו. בסרט מככבים יואן מקגרגור, היילי אטוול, ברונטה קרמייקל, מארק גאטיס, ג'ים קאמינגס, כריס או'דאוד, בראד גארט, טובי ג'ונס, ניק מוחמד, פיטר קפלדי וסופי אוקונדו. הסרט יצא לאקרנים בארצות הברית ב-3 באוגוסט 2018. כריסטופר רובין, הילד הקטן מספרי פו הדב, הוא כיום איש מבוגר שאיבד את כל הדמיון שלו. פו הדב וחבריו נכנסים מחדש לחייו של כריסטופר ועוזרים לו למצוא מחדש את דמיונו. יואן מקגרגור - כריסטופר רובין, איש עסקים שהיה פעם ילד קטן מלא דמיון אורטון או'בריאן - כריסטופר רובין הצעיר היילי אטוול - אוולין רובין, אשתו של כריסטופר ברונטה קרמייקל - מדלין רובין, בתו של כריסטופר מארק גאטיס - גילס וינסלו, הבוס של כריסטופר ג'ים קאמינגס - פו הדב וטיגר בראד גארט - איה טובי ג'ונס - ינשוף ניק מוחמד - חזרזיר פיטר קפלדי - ארנב סופי אוקונדו - קנגה וייט דין הול - רו הסרט יצא לאקרנים ב-3 באוגוסט 2018 על ידי סרטי אולפני וולט דיסני. הכרזה הראשונה של הסרט יצאה ב-5 במרץ 2018. באותו יום פורסם הטיזר הראשון של הסרט. מדיה וקבצים בנושא כריסטופר רובין בוויקישיתוף אתר האינטרנט הרשמי של כריסטופר רובין כריסטופר רובין, ברשת החברתית אקס (טוויטר) "כריסטופר רובין", במסד הנתונים הקולנועיים IMDb (באנגלית) "כריסטופר רובין", באתר AllMovie (באנגלית) "כריסטופר רובין", באתר Rotten Tomatoes (באנגלית) "כריסטופר רובין", באתר Box Office Mojo (באנגלית) "כריסטופר רובין", באתר Metacritic (באנגלית) "כריסטופר רובין", באתר דיסני+ סרטים (באנגלית) "כריסטופר רובין", במסד הנתונים הקולנועיים KinoPoisk (ברוסית) ביקורות אורי קליין, "כריסטופר רובין" לא מצליח להמריא אל מחוזות האגדה, באתר הארץ, 31 ביולי 2018 תומר קמרלינג, ‏על הדבש ועל העוקץ, באתר ‏מאקו‏, 2 באוגוסט 2018 ארז דבורה, ביקורת סרט - "כריסטופר רובין": פשוט מקסים, באתר ynet, 5 באוגוסט 2018 Justin Kroll (2 באוגוסט 2017). "'Agent Carter' Star Hayley Atwell Joins Ewan McGregor in Disney's 'Christopher Robin' (EXCLUSIVE)". Variety. נבדק ב-17 בספטמבר 2017. {{cite news}}: (עזרה) Anthony D'Alessandro (12 בספטמבר 2017). "'Star Wars: Episode IX' Moves To Dec. 2019, Disney's Christopher Robin Project Opens Next August". Deadline.com. נבדק ב-17 בספטמבר 2017. {{cite web}}: (עזרה) Nguyen, Crystal (5 במרץ 2018). "THE CASTING AND NEW POSTER FOR DISNEY'S CHRISTOPHER ROBIN ARE HERE". Oh My Disney. Disney. נבדק ב-6 במרץ 2018. {{cite web}}: (עזרה) Disney Movie Trailers (6 במרץ 2018). "Christopher Robin Official Teaser Trailer". YouTube. נבדק ב-6 במרץ 2018. {{cite web}}: (עזרה)
יחסי יפן–ליטא

יחסי יפן–ליטא הם היחסים הדו-צדדיים שבין יפן לבין רפובליקת ליטא. ליפן שגרירות בווילנה, ולליטא יש שגרירות בטוקיו. יפן הייתה אחת מהמדינות המעטות שהכירו בכיבוש הסובייטי של המדינות הבלטיות, כולל ליטא. בפברואר 1992 הוקמה בדנמרק שגרירות יפן שהייתה אחראית על היחסים עם ליטא, ובשנת 1997 הוקמה שגרירות בווילנה. ביוני 1998 הוקמה בטוקיו שגרירות ליטא ביפן. ב-3 בינואר 1919 הכירה יפן בליטא דה פקטו, ותאריך זה נחשב לתאריך בו נוסדו היחסים בין שתי המדינות. ב-8 בפברואר 1929 נחתם הסכם שביטל את הצורך באשרות בין שתי המדינות ובשנת 1930 נחתם הסכם סחר ומשלוח. ב-23 בנובמבר 1939 הוקמה הקונסוליה היפנית בקובנה שבליטא בראשות הקונסול צ'יאונה סוגיהארה, עם זאת, בשל הכיבוש הסובייטי של המדינה הקונסוליה נסגרה לאחר שנה בלבד. ב-1940 סייע סוגיהארה להימלטות יהודים על ידי הנפקת אשרות מעבר בקובנה. סוגיהארה היה אז הקונסול במשלחת הדיפלומטית של יפן והתעלם מהוראות ממשלת יפן וסייע בהצלת 10,000 פליטים. בשנת 1989 נוסדה שותפות הדוקה בין העיר קוג'י שביפן לקלייפדה שבליטא. יפן הכירה מחדש בליטא ב-6 בספטמבר 1991, וחודש לאחר מכן שתי המדינות כוננו יחסים דיפלומטיים ביניהן. בשנת 1997 הוקמה שגרירות יפן בליטא ובשנת 1998 הוקמה שגרירות ליטא בטוקיו. במרץ 2016 שתי המדינות סיכמו על שיתוף פעולה בתחום הבטיחות הגרעינית. באוגוסט 2016 שלוש ספינות הדרכה של חיל הים של יפן הפליגו לנמל קלייפדה על מנת לחגוג 25 שנים של יחסים דיפלומטיים. שר החוץ של ליטא לינאס אנטאנאס לינקביצ'יוס קידם בברכה את כלי השיט היפנים ואת השותפות האיתנה של שתי המדינות המבוססת על ערכי יסוד זהים וציין את הדיפלומט סוגיהארה. באפריל 2001 ערך נשיא ליטא, ולדאס אדמקוס ביקור רשמי ביפן, ובמהלך ביקורו, ב-11 באפריל נפגש עם ראש ממשלת יפן יושירו מורי ושוחח עמו על השקפותיהם בנושאים שונים, הכוללים את היחסים בין שתי המדינות, היחסים עם רוסיה והצטרפות ליטא לנאט"ו ולאיחוד האירופי. במאי 2007 הקיסר והקיסרית של יפן אקיהיטו ומיצ'יקו, קיסרית יפן. יחסי ישראל–ליטא יחסי לטביה-ליטא יחסי יפן-ישראל מדיה וקבצים בנושא יחסי יפן–ליטא בוויקישיתוף אתר שגרירות ליטא ביפן אתר שגרירות יפן בליטא אתר פדרציית הג'ודו של ליטא (בליטאית) שגרירות יפן בווילנה, ליטא שגרירות ליטא בטוקיו, יפן, באתר EMBASSYPAGES.COM הרפובליקה של ליטא, באתר משרד החוץ של יפן (ביפנית) Associated Press, דיפלומט יפני עזר ל-8,000 יהודים לברוח מהנאצים, The Desert News, 1994 ג'ונתן וואטס, יפן סוף סוף הכירה ב'שינדלר' שלה, באתר הגרדיאן, ‏9 באוקטובר 2000 20 שנה של שותפות בין ערים בליטא ויפן, ‏31 באוגוסט 2009 ליטא ויפן הסכימו לשתף פעולה בפיתוח אנרגיה גרעינית ולחלוק ניסיון בתחום זה, באתר The Baltic Course, ‏2 במרץ 2016 ליטא ויפן ישתפו פעולה בתחום הבטיחות הגרעינית, באתר The Baltic Times, ‏1 במרץ 2016 חדשות שבועיות מליטא: שר החוץ של ליטא מברך את ספינות חיל הים של יפן בקלייפדה, באתר קונסוליית ליטא בטנזניה ראש הממשלה נפגש עם נשיא ליטא, באתר What's up around the Prime Minister, ‏11 באפריל 2001 (באנגלית) קיסר יפן מתקבל בחגיגיות בארמון הנשיא, באתר נשיא הרפובליקה של ליטא, ‏26 במאי 2007 סוכנות הידיעות הצרפתית, קיסר יפן מבקר בליטא, The Manila Times, 2007
סבטינו פיסיטלי

סבטינו "סאבי" פיסיטלי (באנגלית: Sabatino "Sabby" Piscitelli; נולד ב-24 באוגוסט 1983) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, בתוכנית NXT, שבו הופיע תחת שם הבמה טינו סבטלי. כמו כן, פיסיטלי הוא שחקן פוטבול לשעבר, ששיחק בקבוצות טמפה ביי באקנירס, קליבלנד בראונס וקנזס סיטי צ'יפס. באוקטובר 2014 פיסיטלי חתם על חוזה פיתוח עם ה-WWE והחל להתאמן במתחם האימונים של הארגון. ב-4 באפריל 2015 ערך את קרב הבכורה שלו בזירה במופע של NXT שלא שודר לטלוויזיה במסגרת קרב באטל רויאל. לאחר עשרה חודשים של אימונים, הוא סבל מזעזוע במהלך מופע של NXT. בחודש אוקטובר של שנת 2015 הוא החל להתחרות תחת השם אנטוני סבטלי, שלאחר מכן קוצר לטינו סבטלי. את הבכורה הטלוויזיונית שלו ערך ב-12 באוקטובר 2016 בקרב זוגות לצד רידיק מוס נגד הזוג TM-61 במסגרת הסיבוב הראשון של טורניר הזוגות לזכר דאסטי רודס, קרב שבו הפסידו והודחו מהטורניר. ב-4 בינואר 2017 סבטלי ומוס הפסידו לריבייבל (דאש ויילדר וסקוט דוסון). ארבעה חודשים לאחר מכן הפסידו לזוג DIY (ג'וני גרגאנו ותומאסו צ'אמפה). את קרב היחידים הראשון שלו ערך ב-20 בספטמבר בהפסד לג'וני גרגאנו. סבטלי ומוס השיגו את ניצחון הבכורה שלהם ב-25 באוקטובר, כשגברו על אוני לורקאן ודני בורץ'. בתחילת שנת 2018 סבטלי ומוס השתתפו בטורניר הזוגות לזכר דאסטי רודס, וכבר בסיבוב הראשון הפסידו והודחו על ידי קבוצת SAnitY (אלכסנדר וולף ואריק יאנג). ב-25 באפריל במהלך קרב הזוגות נגד ה-Heavy Machinery (אוטיס דוזוביץ' וטאקר נייט) מוס בא לתת יד לסבטלי כדי שיחליף אותו בקרב, אך סבטלי התחמק והשאיר את מוס לבד בזירה מול דוזוביץ' ונייט שניצחו אותם. התחמקות זו של סבטלי סיימה למעשה את החברות בין השניים והפכה את דמותו של סבטלי לדמות הילית (דמות רעה השנואה על הקהל). בסוף אפריל פורסם שסבטלי ספג פציעה בשרירי החזה. ב-17 באפריל 2020, סבטלי שוחרר מהחוזה שלו עקב קיצוצים בתקציב. פיסיטלי הוא ממוצא חצי איטלקי ומדבר איטלקית בביתו באופן שוטף. כמו כן, יש לו אח בשם שון, שמתאבק בארגונים העצמאיים תחת השם שון סוואג. הישגים במגזין ההיאבקות Pro Wrestling Illustrated - PWI PWI דירג אותו במקום ה-351 מתוך 500 המתאבקים הטובים ביותר לשנת 2017 מדיה וקבצים בנושא סבטינו פיסיטלי בוויקישיתוף סבטינו פיסיטלי, ברשת החברתית אקס (טוויטר) סבטינו פיסיטלי, ברשת החברתית אינסטגרם סבטינו פיסיטלי, באתר WWE.com להיאבקות מקצועית סבטינו פיסיטלי, באתר Online World of Wrestling סבטלי מחוץ לפעילות עקב פציעה